**Pagrindinės sutarties 1 priedas**

**PROJEKTAVIMO UŽDUOTIS**

| **Eil. Nr.** | **Pavadinimas** | **Reikalavimai** |
| --- | --- | --- |
|  | **I. Bendra informacija apie pirkimo objektą** | |
| 1. | Užsakovas | *Kauno miesto savivaldybės administracija*  *Kodas 188764867*  *Laisvės al. 96, 44251 Kaunas* |
| 2. | Statytojas | *Kauno miesto savivaldybė*  *Kodas 111106319*  *Laisvės al. 96, 44251 Kaunas* |
| 3. | Pirkimo tikslas | *Atlikti statybinius inžinerinius tyrinėjimus, parengti techninį darbo projektą, vykdyti statinio projekto vykdymo priežiūrą;* |
| 4. | Projekto pavadinimas | *Kauno miesto Baltų pr., kapitalinio remonto Kauno m. sav. projektas* |
| 5. | Statinio adresas | *Baltų pr.., Kaunas, Kauno m. sav.;* |
| 6. | Pagrindinė statinio naudojimo paskirtis | *Susisiekimo komunikacijos: gatvės;* |
| 7. | Statiniobendrieji (techniniai irpaskirties) rodikliai | *Susisiekimo komunikacijos: gatvės (Baltų pr..):*   * *Unik. Nr. 4400-2674-6990;* * *Gatvės kategorija - C;* * *Gatvės ilgis – apie 4 km;* * *Eismo juostų skaičius – 4 - 6;* |
| 8. | Statiniostatybos rūšis | *Statinio kapitalinis remontas* |
| 9. | Statinio kategorija | *Ypatingasis statinys* |
| 10. | Projekto rengimo etapas | *Techninis darbo projektas* |
|  | **II. Perkamų paslaugų apimtis ir trukmė** | |
| 11. | Perkamų paslaugų apimtis: | *Perkamų paslaugų apimtį sudaro:*   * + *Inžineriniai statybiniai tyrinėjimai;*   + *Projektinių sprendinių parengimas;*   + *Prisijungimo / techninių sąlygų gavimas;*   + *Techninio darbo projekto (toliau – Projektas) parengimas;*   + *Statybą leidžiančio dokumento gavimas (esant poreikiui);*   + *Projekto vykdymo priežiūros paslaugos.*   ***Projekto vadovas nustato galutinę Projekto sudėtį (reikalingas parengti sudedamąsias dalis).***  *Vadovaujantis STR 1.04.04:2017 „Statinio projektavimas, projekto ekspertizė“ 12 priede nurodytais reikalavimais, atitikti projektuojamo statinio specifiką.* |
| 11.1. | projektavimo paslaugos | * *Atlikti inžinerinius geodezinius tyrinėjimus bei inžinerinius geologinius tyrinėjimus, parengiant tyrinėjimų ataskaitas;* * *Esant poreikiui, gauti reikalingas prisijungimo / technines sąlygas Projekto parengimui;* * *Projektą rengti vadovaujantis Kauno miesto savivaldybės teritorijos bendruoju planu ir teritorijoje galiojančiais kitais teritorijų planavimo dokumentais bei Kauno miesto gatvių dizaino ir geometrijos detalizacijos aprašu (toliau – Kauno miesto gatvių standartu);* * *Parengti projektinius sprendinius ir juos derinti su Užsakovu;* * *Projektą rengti pagal Užsakovo suderintus projektinius sprendinius;* * *Projekto sprendiniai turi būti ekonomiškai pagrįsti ir racionalūs. Priimant novatoriškus, techniniu ir saugaus eismo požiūriais įvertintus projektinius sprendimus, vadovautis naujausia ir geriausia patirtimi inžinerinio projektavimo ir eismo saugumo inžinerijos srityje;* * *Atstovauti Užsakovo interesams dėl Projekto parengimo sprendžiant klausimus su viešojo administravimo subjektais, savivaldos ir kitomis atsakingomis institucijomis, inžinerinių tinklų ir susisiekimo komunikacijų savininkais / valdytojais, taip pat kitais juridiniais ir fiziniais asmenimis, kurių veiklos principus statybos srityje nustato LR statybos įstatymas;* * *Projektavimavimo paslaugos turi būti atliktos, neprieštaraujant atviro konkurso (Nr. 688222) „Susisiekimo komunikacijų (gatvių ir kitų transporto statinių) ir kitų inžinerinių statinių projektavimo ir statinių projektų vykdymo priežiūros paslaugų pirkimas“ metu nustatytiems reikalavimai.* |
| 11.2. | kitos paslaugos, susijusios su projektavimo paslaugomis | * *Esant poreikiui, atlikti projekto susisiekimo sprendiniams kelių saugumo audito procedūrą. Kelių saugumo auditą organizuoja Užsakovas. Projekto rengėjas turi pataisyti projektinius sprendinius pagal kelių saugumo audito pastabas arba pateikti argumentuotus paaiškinimus;* * *Atlikti bendrosios statinio projekto ekspertizės procedūrą. Bendrąją projekto ekspertizę organizuoja Užsakovas. Projekto rengėjas turi pataisyti Projektą pagal gautas bendrosios projekto ekspertizės pastabas per Užsakovo nustatytą terminą;* * *Esant poreikiui, gauti statybą leidžiantį dokumentą pagal STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ reikalavimus.* |
| 11.3. | projekto vykdymo priežiūra | *Projekto vykdymo priežiūros paslaugos įsigyjamos kartu su projektavimu.*  *Reikalavimai jos atlikimui:*   * *atlikti vykdymo priežiūros paslaugas pagal STR 1.06.01:2016 „Statybos darbai. Statinio statybos priežiūra“ reikalavimus;* * *esant poreikiui, dalyvauti pasitarimuose ir reguliariai lankytis statybvietėje;* * *spręsti su Projekto sprendinių įgyvendinimu susijusius klausimus;* * *tikrinti, ar statinys statomas laikantis Projekto sprendinių, ir apie tai įrašyti į statybos žurnalą;* * *organizuoti pastebėtų Projekto klaidų taisymą;* * *į statybos darbų žurnalą surašyti atliktus statybos darbus, neatitinkančius Projekto sprendinių, taip pat nurodymus ir reikalavimus tiems neatitikimams ištaisyti;* * *kas mėnesį teikti Užsakovui Projekto vykdymo priežiūros paslaugų atlikimo ataskaitas;* * *atlikti visus kitus veiksmus, numatytus galiojančiuose teisės aktuose, reglamentuojančiuose projekto vykdymo priežiūros atlikimą.* |
| 12. | Paslaugų teikimo pradžia ir trukmė | *Atlikti projektavimo paslaugas Sutartyje numatytais terminais.* |
| 13. | Paslaugų teikėjui pateikiamos dokumentų, reikalingų statinio projekto dokumentams | * *Susisiekimo komunikacijų: gatvių kapitalinio remonto projektavimo techninė specifikacija;* * *Žemės sklypo teisinės registracijos Lietuvos Respublikos nekilnojamojo turto registre dokumentai arba žemės sklypo nuomos (panaudos) dokumentais, arba kiti dokumentai, įrodantys Statytojo teisę;* * *Statinio kadastrinių matavimų dokumentas;* * *Statinio teisinė registracijos Nekilnojamojo turto registre dokumentas;* * *Užsakovas įgaliojimas, kuris suteikia teisę Projekto rengėjui atstovauti Užsakovą: dalyvauti susitikimuose (posėdžiuose, derinimuose ir kituose susitikimuose), parengti visą reikalingą medžiagą reikiamu formatu dėl jų, parengti susitikimų protokolų projektus), dėl šio statinio projekto santykiuose su statybos dalyviais, viešojo administravimo subjektais, inžinerinių tinklų ir susisiekimo komunikacijų savininkais (ar naudotojais), taip pat kitais juridiniais ir fiziniais asmenimis, kurių veiklos principus statybos srityje nustato Lietuvos Respublikos statybos įstatymas;* * *Kiti dokumentai, kurie susiję su Projektu;* * *Kauno miesto gatvių standartas.* |
|  | **III. Reikalavimai projektavimo paslaugoms** | |
| 14. | Projekto rengimo dokumentams taikomiteisės aktai, normatyviniai statybos techniniai dokumentai bei normatyviniai statinio saugos ir paskirties dokumentai, teritorijų planavimo dokumentai. | *Projektavimo dokumentai turi atitikti norminių teisės aktų reikalavimus, o jais grindžiami sprendiniai suderinti su teritorijos infrastruktūros plėtra:*   * *LR planuojamos ūkinės veiklos poveikio aplinkai vertinimo įstatymu;* * *LR specialiųjų žemės sąlygų naudojimo įstatymas;* * *LR statybos įstatymas;* * *Statybos techninis reglamentas STR 1.01.08:2002 „Statinio statybos rūšys“;* * ***S****tatybos techninis reglamentas STR 1.01.03:2017„Statinių klasifikavimas“;* * *Statybos techninis reglamentas STR 1.04.02:2011 „Geologiniai (geotechniniai) tyrimai“;* * *Statybos techninis reglamentas STR 1.04.04:2017 „Statinio projektavimas, projekto ekspertizė“;* * *Statybos techninis reglamentas STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“;* * *Statybos techninis reglamentas STR 1.06.01:2016 „Statybos darbai, statinio statybos priežiūra“;* * *Statybos techninis reglamentas STR 2.03.01:2019 ‚Statinių prieinamumas“;* * *Statybos techninis reglamentas STR 2.06.04:2014 „Gatvės ir vietinės reikšmės keliai. Bendrieji reikalavimai“;* * *Techninis reglamentas GKTR 2.08.01:2000 „Statybiniai inžineriniai geodeziniai tyrinėjimai“;* * *Automobilių kelių standartizuotų dangų konstrukcijų projektavimo taisyklėmis KPT SDK 19;* * *R IGGT 15 „Automobilių kelių inžinerinių geologinių ir geotechninių bei statinio tyrimo rekomendacijos“;*   *Kitais teisės aktais, reglamentuojančiais susisiekimo komunikacijų ir inžinerinių tinklų projektavimo veiklą;*  ***Pasikeitus įstatymų ir kitų teisės aktų, reglamentuojančių perkamas paslaugas, nuostatoms ir reikalavimams, paslaugų teikėjas turi vykdyti sutartį pagal galiojančius teisės aktus, tačiau apie tai turi informuoti Užsakovą.*** |
| 15.1. | Susisiekimo daliai | * *Numatyti gatvės remonto sprendinius pagal jos kategorijai taikomus reikalavimus;* * *Numatyti važiuojamosios dalies remontą;* * *Numatyti viešojo transporto stotelių įvažų remontą / įrengimą;* * *Numatyti esamų šaligatvių remontą ir trūkstamose atkarpose naujų įrengimą;* * *Numatyti esamų dviračių takų remontą ir trūkstamose atkarpose naujų įrengimą;* * *Numatyti nuovažų į aplinkinius žemės sklypus remontą gatvės raudonųjų linijų ribose;* * *Numatyti gatvės, šaligatvių, takų, nuovažų ir kitų elementų dangos konstrukcijų sprendinius pagal KPT SDK 19 reikalavimus;* * *Numatyti gatvės ir šaligatvių bordiūrų atnaujinimą / įrengimą;* * *Projektiniai sprendiniai turi būti pritaikyti žmonių su negalia reikmėms;* * *Numatyti būtinas eismo saugumo ir reguliavimo inžinerines priemones: kelio ženklus, kelio atitvarus, horizontalų ir vertikalų ženklinimą, kitas būtinas priemones;* * *Numatyti paviljonų su mažosios architektūros elementais įrengimą viešojo transporto stotelėse;* * *Numatyti teritorijos sutvarkymą, atstatymą, aukščių suvedimą;* * *Gatvės ir jos elementų gabaritus, medžiagiškumą, mažosios architektūros elementus ir kitus sprendinius tikslinti projektavimo metu.* |
| 15.2. | Lietaus nuotekų šalinimo daliai | * *Numatyti paviršinio vandens surinkimą į esamus ir naujai projektuojamus lietaus nuotekų tinklus;* * *Lietaus nuotekų tinklų tvarkymas įgyvendinamas atskiru projektu; Projektų sprendiniai turi tarpusavyje suderinti.* |
| 15.3. | Elektrotechnikos daliai | * *Numatyti gatvių, takų, sankryžų apšvietimo, pėsčiųjų perėjų kryptinio apšvietimo įrengimo su LED tipo šviestuvais sprendinius;* * *Numatyti gatvės raudonųjų linijų ribose dėl Projekto sprendinių įtakos atsiradusių esamų elektros kabelių ir / ar orinių elektros perdavimo linijų tvarkymo sprendinius pagal AB ESO išduodamas technines sąlygas;* * *Jei pagal AB ESO išduotas technines sąlygas nurodyta, kad turi būti numatyti sprendiniai tretiesiems asmenims ar sprendiniai už gatvės raudonųjų linijų ribų, turi būti rengiamas atskiras projektas pagal atskirą Užsakovo užsakymą.* |
| 15.4. | Sąmatinei daliai | * *Statinio statybos skaičiuojamoji kaina turi būti nustatoma vadovaujantis šios kainos nustatymo principais, patvirtintais STR 1.04.04:2017 „Statinio projektavimas, projekto ekspertizė“;* * *Sąmata turi būti suskaičiuota vadovaujantis parengtų Projekto brėžiniais, darbų kiekių žiniaraščiais ir statybos resursų skaičiuojamųjų rinkos kainų bei ekonominių normatyvų, Projekto įgyvendinimo metu galiojančiomis rekomendacijomis (įregistruotomis VĮ Statybos produkcijos sertifikavimo centro).* |
| 15.5. | Kita | * *Gatvės infrastruktūra turi būti suprojektuota taip, kad būtų išsaugoti esami gatvės raudonųjų linijų ribose augantys želdiniai. Jei dėl priimamų projektinių sprendinių esamų želdinių neįmanoma išsaugoti, numatyti jų šalinimo sprendinius, susiderinus su Užsakovu; Šalinamiems saugotiniems želdinimas nustatyti atkuriamąją vertę;* * *Esant poreikiui, Projekte numatyti gatvės raudonųjų linijų ribose vietas naujų želdinių sodinimui. Naujų želdinių sprendiniai nėra įtraukiami į Projekto apimtis;* * *Numatyti požeminių inžinerinių tinklų šulinių ir perdangų sureguliavimą iki projektinio aukščio;* * *Esant poreikiui, pagal išduotų prisijungimo / techninių sąlygų reikalavimus, numatyti esamų inžinerinių tinklų apsaugojimą;* * *Numatyti darbų vykdymo zonos sutvarkymą pagal privalomų normatyvinių dokumentų reikalavimus;* * *Numatyti būdus transporto priemonių eismo užtikrinimui statybos darbų metu.* |
| 16. | Nurodymai sprendinių derinimui, jų pritarimui ir pan. | * *Parengus ir suderinus su Užsakovu projektinius sprendinius, atlikti jų derinimą su prisijungimo / technines sąlygas išdavusiomis institucijomis, inžinerinių tinklų, kurių apsaugos zonoje numatomi projektiniai sprendiniai, savininkais ar valdytojais, ir kitomis suinteresuotomis institucijomis, taip pat gretimų žemės sklypų savininkais, jei projektiniai sprendiniai patenka į gretimų sklypų ribas, vadovaujantis STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ reikalavimais;* * *Derinimai turi būti įforminti raštu, pasirašant ant projektinių sprendinių pagrindinių brėžinių arba rašto forma.* |
| 17. | Statinio ar statinių grupės projektavimo ir statybos eiliškumas | 1. *Inžinerinių statybinių tyrinėjimų atlikimas;* 2. *Projektinių sprendinių rengimas ir derinimas su Užsakovu;* 3. *Projekto parengimas pagal suderintus projektinius sprendinius;* 4. *Projekto taisymas pagal kelių saugumo audito išvadas (esant poreikiui);* 5. *Projekto derinimas su prisijungimo / technines sąlygas išdavusiomis ir kitomis suinteresuotomis institucijomis.* 6. *Projekto taisymas pagal statinio bendrosios projekto ekspertizės išvadas;* 7. *Statybą leidžiančių dokumentų gavimas (esant poreikiui);* 8. *Projekto vykdymo priežiūros paslaugų atlikimas.* |
| 18. | Reikalavimai projekto rengimo dokumentų kalbai | *Projektas rengiamas lietuvių kalba.* |
| 19. | Nurodymai statinio projekto dokumentų komplektavimui, įforminimui ir pateikimui | * *Projektas įforminamas, komplektuojamas ir perduodamas Statytojui LST 1516 „Statinio projektas. Bendrieji įforminimo reikalavimai“, STR 1.04.04:2017 „Statinio projektavimas, projekto ekspertizė“, kitų reglamentų, standartų ir projektavimo paslaugų sutarties nustatyta tvarka;* * *Po statybą leidžiančio dokumento gavimo arba, jei leidimas neprivalomas, po teigiamo ekspertizės akto gavimo, pateikti Užsakovui Projekto:* * *1 (vieną) egz. (be sąmatų) popierine forma;* * *2 (du) egz. (visų dalių), analogiškai suformuotai popierinei bylai su elektroniniais (skaitmeniniais) parašais, skaitmenine forma;* * *Maksimalus kiekvienos el. parašu patvirtintos rinkmenos dydis – 30 MB, galimi el. parašu patvirtintų rinkmenų tekstinių ar grafinių dokumentų formatai – \*.docx, \*.xlsx, \*.pdf, \*.jpg;* * *Kiekvienos statinio elektroninio Projekto rinkmenos nuskenuotų Projekto brėžinių spalva turi atitikti popierinio egzemplioriaus spalvą;* * *Į laikmeną privalomai įrašomi formatai – projektavimo programų failai (\*.dwg ar kitų programų failai).* |

\_\_\_\_\_\_\_\_\_\_\_\_\_\_\_\_\_\_\_\_